**projektas**

**reg. Nr. T-222**

**2.1. darbotvarkės klausimas**

**Pasvalio rajono savivaldybės taryba**

**Sprendimas**

**DĖL PASVALIO R. DAUJĖNŲ PAGRINDINĖS MOKYKLOS MIŠRIOS IKIMOKYKLINIO ir priešmokyklinio UGDYMO GRUPĖS VEIKLOS MODELIO TAIKYMO**

2019 m. lapkričio d. Nr. T1-

Pasvalys

 Vadovaudamasi Lietuvos Respublikos vietos savivaldos įstatymo 6 straipsnio 5 punktu, 16 straipsnio 4 dalimi, 18 straipsnio 1 dalimi, 54 straipsnio 2 dalimi*,* Lietuvos Respublikos švietimoįstatymo 58 straipsnio 1 dalies 3 punktu, Priešmokyklinio ugdymo tvarkos aprašo, patvirtinto Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106 „Dėl Priešmokyklinio ugdymo tvarkos aprašo patvirtinimo“ (Lietuvos Respublikos švietimo ir mokslo ministro 2016 m. liepos 22 d. įsakymo Nr. V-674 redakcija) (su visais aktualiais pakeitimais), 7.1 punktu, Ikimokyklinio ir priešmokyklinio ugdymo organizavimo modelių aprašu, patvirtintu Pasvalio rajono savivaldybės tarybos 2013 m. balandžio 3 d. sprendimu Nr. T1-56 „Dėl Ikimokyklinio ir priešmokyklinio ugdymo organizavimo modelių aprašo tvirtinimo“ (su visais aktualiais pakeitimais), Priėmimo į Pasvalio rajono savivaldybės mokyklas tvarkos aprašu, patvirtintu Pasvalio rajono savivaldybės tarybos 2017 m. gruodžio 20 d. sprendimu Nr. T1-259 „Dėl Priėmimo į Pasvalio rajono savivaldybės mokyklas tvarkos aprašo patvirtinimo“ (su visais aktualiais pakeitimais) bei atsižvelgdama į Daujėnų seniūnijos gyventojų 2019 m. rugsėjo 30 d. prašymą Nr. ARS-J-1202 bei į Pasvalio r. Daujėnų pagrindinės mokyklos 2019 m. spalio 17 d. raštą Nr. S-145 ,,Dėl informacijos pateikimo“, Pasvalio rajono savivaldybės taryba nusprendžia

 nuo 2020 m. rugsėjo 1 d. Pasvalio r. Daujėnų pagrindinės mokyklos mišrioje ikimokyklinio ir priešmokyklinio ugdymo grupėje taikyti III (*mišraus amžiaus vaikų grupė, kurios veiklos trukmė ilgesnė nei 4 val. per dieną)* veiklos modelį.

 Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė Švietimo ir sporto skyriaus vyr. specialistė V. Bajoriūnaitė

2019-10-31

Suderinta DVS Nr. RTS-238

Pasvalio rajono savivaldybės tarybai

**AIŠKINAMASIS RAŠTAS**

**DĖL PASVALIO R. DAUJĖNŲ PAGRINDINĖS MOKYKLOS MIŠRIOS IKIMOKYKLINIO ir priešmokyklinio UGDYMO GRUPĖS VEIKLOS MODELIO TAIKYMO**

2019-10-31

Pasvalys

 **1. Problemos esmė.**

 Pasvalio r. Daujėnų pagrindinės mokyklos mišrioje ikimokyklinio ir priešmokyklinio ugdymo grupėje nuo 2020 m. rugsėjo 1 d. taikyti III (*mišraus amžiaus vaikų grupė, kurios veiklos trukmė ilgesnė nei 4 val. per dieną)* veiklos modelį.

 **2. Kokios siūlomos naujos teisinio reguliavimo nuostatos ir kokių rezultatų laukiama.** Savivaldybė yra gavusi Daujėnų seniūnijos gyventojų prašymą, kad Daujėnų pagrindinėje mokykloje esanti mišri ikimokyklinio ir priešmokyklinio amžiaus vaikų grupė veiktų visą darbo dieną. Šiuo metu Daujėnų pagrindinėje veikiančios grupės veikla yra 6 val. (nuo 8 val. iki 14 val.).

 Taikant siūlomą veiklos modelį grupės veiklos trukmė būtų 10,30 val. per dieną ( nuo 7.30 iki 18 val.). Grupėje sudaromos sąlygos vaikų poilsiui ir maitinimui.

 Pakeitus grupės veiklos modelį, tėvai turėtų galimybę dirbti pilną darbo dieną.

 **3. Skaičiavimai, išlaidų sąmatos, finansavimo šaltiniai.**

Planuojama, kad 2020–2021 m. m. tokią grupę lankytų iš viso 14 vaikų (9 ikimokyklinio ir 5 priešmokyklinio amžiaus); 2021–2022 m. m. –13 (9 ikimokyklinio ir 4 priešmokyklinio amžiaus).

 Papildomai turės būti finansuojama 0,67 et. auklėtojos ir 0,5 et. auklėtojos padėjėjos. Papildomos lėšos metams – apie 13 260 Eur.

 Iš viso grupei -1,5 et. auklėtoja ir 1 et. auklėtojos padėjėja.

 Papildomų lėšų grupės įrengimui, pritaikymui nereikia.

 Tėvų prašyme išreikštas pageidavimas, kad veiklos modelis būtų pakeistas nuo 2020 m. sausio 1 d. Tačiau įvertinus tiek mokyklos, tiek Savivaldybės finansines galimybes, ugdymo proceso organizavimo ypatumus, tikslingiau veiklos modelį keisti nuo 2020 m. rugsėjo 1 d.

 **4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu)**, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

 Nėra.

 **5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

 Nėra.

 **6. Sprendimo projekto iniciatoriai.**

 Švietimo ir sporto skyrius atsižvelgiant į Daujėnų seniūnijos gyventojų prašymą ir Daujėnų pagrindinės mokyklos informaciją.

 **7. Sprendimo projekto rengimo metu gauti specialistų vertinimai ir išvados.**

Nėra.

PRIDEDAMA. 1. Daujėnų mstl. ir Daujėnų seniūnijos kaimų mažamečių vaikų tėvų 2019 m. rugsėjo 30 d. prašymas.

 2. Daujėnų pagrindinės mokyklos 2019 m. spalio 17 d. raštas Nr. S-145 ,,Dėl informacijos patekimo“.

Švietimo ir sporto skyriaus vyriausioji specialistė Virginija Bajoriūnaitė